<classify> Naibu Waziri wa Viwanda na Biashara, Janet Mbene amewaambia waandishi wa habari hivi karibuni mjini Moshi kuwa mpango wa kampuni hiyo ya bia wa kununua mazao kwa wakulima unasaidia kuboresha maisha ya wananchi kwa kiasi kikubwa.Chini ya mpango huo, kampuni hiyo inawasaidia wakulima wa shayiri mbegu na kuwaunganisha na wataalamu wengine wa kilimo ambapo hatimaye hununua zao hilo.SBL inatumia malighafi ya ndani kuzalisha baadhi ya bidhaa zake. Inatumia kwa asilimia 100 malighafi hiyo ambayo ni mtama, mahindi na shayiri kutengenezea bia aina ya Kibo Gold, Uhuru Lager, the Kick, Pilsner na Senator.Hii ni namna bora kabisa ya kujenga mahusiano kati ya wawekezaji kwa upande mmoja na wakulima na wajasiriamali kwa upande mwingine... SBL imetupa mfano mzuri, alisema na kuongeza kuwa mpango huo unawahakikishia soko la uhakika wakulima.  <topic>: UCHUMI 